[{"text_idx": "#000000", "text": "Agor drysau 'ty\u0302 clyfar' cyntaf Prydain"}, {"text_idx": "#000001", "text": "Bydd drysau ty\u0302 go arbennig sy'n mynd gam o'r ffordd o dorri'n o\u0302l ar ynni carbon yn agor yn agor yn ardal Pen-y-bont ar Ogwr yn ddiweddarach."}, {"text_idx": "#000002", "text": "Yn o\u0302l arweinwyr prosiect ty\u0302 Solcer - mae'r adeilad yn torri tir newydd am mai dyma'r ty\u0302 cyntaf ym Mhrydain sy'n cynhyrchu mwy o ynni nag y mae'n ei ddefnyddio."}, {"text_idx": "#000003", "text": "Mae'r ynni sydd dros ben yn ymuno a\u0302'r grid cenedlaethol. Aeth gohebydd BBC Cymru, Gwenllian Grigg draw i gael cipolwg ar y ty\u0302 ar ein rhan."}, {"text_idx": "#000004", "text": "Nawr, mae gen i ffo\u0302n clyfar, dwi'n nabod ambell i berson clyfar, ond dyma'r tro cynta erioed i mi gerdded i mewn i dy\u0302 clyfar."}, {"text_idx": "#000006", "text": "Mae'r Athro Jones a'i di\u0302m yn dweud eu bod cyfuno systemau unigryw i greu ty\u0302 sy'n cynhyrchu mwy o ynni nag y mae'n ei ddefnyddio, a hynny heb dorri'r banc."}, {"text_idx": "#000007", "text": "Mae'r ty\u0302 i'w weld yn ddigon modern, ond ar wahan i hynny, fyddech chi ddim yn meddwl bod unrhyw beth yn arbennig amdano fe, ond mae'r gwirionedd yn ddigon gwahanol."}, {"text_idx": "#000009", "text": "Disgrifiad o\u2019r llun, Mae'r paneli solar ar do'r ty\u0302 wedi eu cynhyrchu gan gwmni o Drefforest"}, {"text_idx": "#000010", "text": "Disgrifiad o\u2019r llun, Bydd y ty\u0302 yn cael ei fonitro er mwyn sicrhau ei fod yn effeithlon"}, {"text_idx": "#000011", "text": "Mae'r waliau wedi eu gwneud o ddeunydd insiwleiddio go arbennig, ac mae 'na baneli haearn ar y wal ar flaen y ty\u0302."}, {"text_idx": "#000012", "text": "Mae'r rheiny'n edrych yn ddigon addurniadol fyddech chi'n meddwl, ond mae iddyn nhw eu swyddogaeth, mae 'na gannoedd ar filoedd o dyllau ynddyn nhw, a'r hyn maen nhw'n ei wneud yw tynnu'r awyr o'r tu allan, ei gynhesu fe y tu fewn ac yna'i ddosbarthu fe i wahanol stafelloedd."}, {"text_idx": "#000013", "text": "Dim rheiddiaduron felly. Ac er nad yw'n anarferol erbyn hyn gweld paneli solar ar doi, mae to'r ty\u0302 Solcer yn un panel solar mawr i bob pwrpas - sydd wedi ei gynhyrchu gan gwmni o Drefforest - ac mae'r ynni yn cael ei storio mewn batris yn atig y ty\u0302."}, {"text_idx": "#000014", "text": "Nawr bod y ty\u0302 wedi ei adeiladu, bydd perfformiad y ty\u0302 yn cael ei fonitro er mwyn defnyddio'r ynni yn y ffordd mwya' effeithlon."}, {"text_idx": "#000015", "text": "Bydd y wybodaeth sy'n dod ohono'n cael ei ddefnyddio ar brosiectau yn y dyfodol er mwyn sicrhau bod Cymru'n parhau'n ganolog wrth ddatblygu tai di-garbon."}, {"text_idx": "#000025", "text": "Hanner canrif o werthu cig yn Llanrug"}, {"text_idx": "#000028", "text": "Gareth Hughes: O wleidyddiaeth i arlunio"}]